**Molėtų rajono savivaldybės taryba**

**SPRENDIMAS**

**dėl mokyklinio autobuso perdavimo Molėtų r. giedraičių antano jaroševičiaus gimnazijai**

2018 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 6, 7 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis, atsižvelgdama į Molėtų r. Alantos gimnazijos 2018 m. gruodžio 5 d. raštą Nr. D10-146 „Dėl įsakymo“ ir Molėtų r. Alantos gimnazijos direktoriaus 2018 m. gruodžio 5 d. įsakymą Nr. V1-213 „Dėl savivaldybės turto pripažinimo nereikalingu Molėtų r. Alantos gimnazijos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti Molėtų r. Giedraičių Antano Jaroševičiaus gimnazijai savivaldybės savarankiškosioms funkcijoms - švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimui ir koordinavimui, bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimui – įgyvendinti savivaldybei nuosavybės teise priklausantį ir šiuo metu Molėtų r. Alantos gimnazijos patikėjimo teise valdomą bei pripažintą nereikalingu funkcijoms vykdyti ilgalaikį materialųjį turtą - 2012 m. pagamintą mokyklinį M2 klasės autobusą „Mersedes-Benz Sprinter“, kurio valstybinis Nr. GHT 694, identifikavimo Nr. WDB9066571S740997, įsigijimo vertė – 38 720,14 Eur, likutinė vertė 2018 m. gruodžio 1 d. – 2 096,82 euro.

2. Įgalioti Molėtų r. Alantos gimnazijos direktorę Dalią Skebienę pasirašyti sprendimo 1 punkte nurodyto turto perdavimo - priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras